আবিষ্করণী
আবিষ্করণী (ইংরেজি Heuristic), আবিষ্করণী পদ্ধতি (Heuristic method) বা আবিষ্করণী কৌশল (ইংরেজি Heuristic technique) বলতে সমস্যা সমাধান বা আত্ম-আবিষ্কারের সেইসব পন্থাকে বোঝায়, যেগুলিতে এমন একটি ব্যবহারিক পদ্ধতি ব্যবহার করা হয়, যেটি সর্বোচ্চ সন্তুষ্টিবিধায়ক, নিখুঁত বা যৌক্তিক হবার নিশ্চয়তা প্রদান না করলেও একটি অব্যবহিত, স্বল্প-মেয়াদী লক্ষ্য বা আসন্নীকরণে পৌঁছানোর জন্য যথেষ্ট হয়। যেসব ক্ষেত্রে সর্বোচ্চ সন্তুষ্টিবিধায়ক সমাধান খুঁজে বের করা অসম্ভব বা অবাস্তবধর্মী, সেসব ক্ষেত্রে আবিষ্করণী পদ্ধতি প্রয়োগ করে একটি মোটামুটি সন্তোষজনক সমাধান খুঁজে বের করার প্রক্রিয়া ত্বরান্বিত করা যায়। কখনও কখনও আবিষ্করণী কৌশলগুলি মানসিক সোজা নিয়ম (শর্টকাট) হিসেবে কাজ করতে পারে এবং এভাবে সিদ্ধান্ত গ্রহণের ক্ষেত্রে মানসিক বোঝা লাঘব করতে পারে।